Okresná prokuratúra Bardejov 
Kellerova 7, 085 43 Bardejov

Sp. zn. : Pv 288/12/7701	Bardejov, 26.7.2013
EEČ : 2-54-58-2013

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Bardejov
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

že

ako konateľ podnikateľského subjektu XXXXX v zmysle ustanovenia § 141 ods. 2 zákona č. 461/2003 Z.z. o sociálnom poistení v znení neskorších predpisov ako zamestnávateľ a zároveň odvádzateľ poistného na sociálne poistenie zrážal svojim zamestnancom z vymeriavacieho základu ich príjmov za vykonanú prácu poistné na sociálne poistenie, zrážky ktorého predkladal formou mesačných výkazov poistného na Sociálnu poisťovňu, pobočka XXXXX, pričom takto zrazené sumy poistného za obdobie mesiacov august 2008, september 2008, február až apríl 2009, jún až november 2009 v celkovej výške 736,12 eur zadržal a neodviedol na účet Sociálnej poisťovne, pobočka XXXXX aj napriek tomu, že v uvedenom období mal dostatok finančných prostriedkov na ich úhradu, 

lebo zanikla trestnosť činu.

Odôvodnenie:
	Uznesením vyšetrovateľa Okresného riaditeľstva PZ v XXXXX, Odboru kriminálnej polície sp.zn. XXXXX zo dňa 25.04.2012 bolo podľa § 199 ods. 1 Tr. poriadku začaté trestné stíhanie za prečin neodvedenia dane a poistného podľa § 277 ods. 1 Tr. zákona na tom skutkovom     základe, že zodpovedná osoba podnikateľského subjektu XXXXX  v zmysle ustanovenia § 141 ods. 2 zákona č. 461/2003 Z.z. o sociálnom poistení v znení neskorších predpisov ako zamestnávateľ a zároveň odvádzateľ poistného na sociálne poistenie zrážal svojim zamestnancom z vymeriavacieho základu ich príjmov za vykonanú prácu poistné sociálne poistenie, zrážky ktorého predkladal formou mesačných výkazov poistného na Sociálnu poisťovňu, pobočka XXXXX, pričom takto zrazené sumy poistného za obdobie mesiacov august 2008 až december 2010 v celkovej výške 1 327,54 eur zadržal a neodviedol na účet Sociálnej poisťovne, pobočka XXXXX.
	
	Uznesením vyšetrovateľa Okresného riaditeľstva PZ v XXXXX, Odboru kriminálnej polície sp.zn. XXXXX zo dňa 14.03.2013 bol podľa § 142 ods. 1 Tr. poriadku pribratý do konania znalec z Odboru ekonómia a manažment na vypracovanie znaleckého posudku. Zo záverov znaleckého posudku č. XXXXX zo dňa 25.04.2013 vypracovaného XXXXX vyplýva, že podnikateľský subjekt XXXXX s ohľadom na objem prostriedkov potrebných na zabezpečenie nevyhnutného chodu firmy mohol včas a v plnej výške uhradiť poistné zrazené zamestnancom za obdobia mesiacov august 2008, september 2008, február až apríl 2009, jún až november 2009 v celkovej výške 736,12 eur.  

	Na základe záverov znaleckého posudku bolo uznesením vyšetrovateľa Okresného riaditeľstva PZ v XXXXX Odboru kriminálnej polície                sp.zn. XXXXX zo dňa 10.05.2013 podľa § 206 ods. 1 Tr. poriadku vznesené obvinenie XXXXX na tom skutkovom základe, že ako konateľ podnikateľského subjektu XXXXX v zmysle ustanovenia § 141 ods. 2 zákona č. 461/2003 Z.z.                o sociálnom poistení v znení neskorších predpisov ako zamestnávateľ a zároveň odvádzateľ poistného na sociálne poistenie zrážal svojim zamestnancom                z vymeriavacieho základu ich príjmov za vykonanú prácu poistné na sociálne poistenie, zrážky ktorého predkladal formou mesačných výkazov poistného             na Sociálnu poisťovňu, pobočka XXXXX, pričom takto zrazené sumy poistného za obdobie mesiacov august 2008, september 2008, február až apríl 2009, jún až november 2009 v celkovej výške 736,12 eur zadržal a neodviedol na účet Sociálnej poisťovne, pobočka XXXXX aj napriek tomu, že                      v uvedenom období mal dostatok finančných prostriedkov na ich úhradu. 

	V priebehu vyšetrovania bola k veci vypočutá ako svedkyňa - poškodená XXXXX, splnomocnená zástupkyňa poškodeného - XXXXX XXXXX, ktorá uviedla, že podnikateľský subjekt XXXXX predkladal na Sociálnu poisťovňu, pobočka XXXXX mesačné výkazy poistného za zamestnancov a zamestnávateľa za obdobie mesiacov august 2008, september 2008, február až apríl 2009, jún 2009 až december 2010, avšak poistné v lehote splatnosti neodvádzal. Za uvedené obdobie dlh na poistnom predstavuje sumu vo výške 1 327,54 eur, na základe čoho si uplatnila nárok na náhradu škody v celkovej výške 1 327,54 eur.               Taktiež uviedla, že dňa 08.07.2013 XXXXX XXXXX uhradil priamo do pokladne Sociálnej poisťovne, pobočka XXXXX sumu vo výške 736,12 eur ako poistné za zamestnancov za obdobie mesiacov august 2008, september 2008, február až apríl 2009, jún 2009 až november 2009, za ktoré mu bolo vznesené obvinenie na základe záverov znaleckého posudku. 

K predmetnej veci bol vypočutý obvinený XXXXX, ktorý uviedol, že pre odstup času si nespomína na bližšie okolnosti k jednotlivým prípadom neodvedenia poistného za zamestnancov v priebehu rokov 2008-2009 s tým, že dňa 08.07.2013 priamo do pokladne Sociálnej poisťovne, pobočka XXXXX zaplatil dlžné odvody sociálneho poistenia za zamestnancov za obdobie august 2008, september 2008, február až apríl 2009, jún 2009 až november 2009 v celkovej výške 736,12 eur. 

Z výpovede svedkyne XXXXX, bývalej manželky obvineného vyplýva, že v čase, keď jej bývalý manžel podnikal a bol konateľom spoločnosti XXXXX viedla účtovníctvo aj ona s tým, že asi od roku 2006 do roku 2009 účtovníctvo viedla firma XXXXXXXXX. Následne, aj vzhľadom na finančné problémy, vedenie účtovníctva prevzala ona. Účtovníctvo viedla asi od roku 2010 do polovice roka 2011 na základe listinných dokladov, ktoré jej predkladal konateľ Ing. XXXXX a bolo vedené v papierovej, ako aj v elektronickej forme. 

Po vykonaní vyšetrovacích úkonov, a to výsluchov obvineného XXXXX, svedkyne XXXXX, splnomocnenej zástupkyne poškodeného - XXXXX XXXXX, svedkyne XXXXX, zabezpečením znaleckého posudku a listinných dôkazov, bol Okresnej prokuratúre XXXXX podľa § 209 ods. 1 Tr. poriadku predložený dňa 11.07.2013 vyšetrovací spis Okresného riaditeľstva PZ                v XXXXX Odboru kriminálnej polície sp.zn. XXXXX spolu s návrhom na zastavenie trestného stíhania podľa § 215 ods. 1 písm. h/            Tr. poriadku s poukázaním na § 86 ods. 1 písm. e/ Tr. zákona.        

Preskúmaním na vec sa vzťahujúceho vyšetrovacieho spisu bolo zistené, že sú splnené podmienky na postup prokurátora podľa ustanovenia § 215 ods. 1 písm. h/ Tr. poriadku s poukázaním na § 86 ods. 1 písm. e/ Tr. zákona, pretože obvinený XXXXX dlžné poistné za obdobie august 2008, september 2008, február až apríl 2009, jún 2009 až november 2009 v celkovej výške 736,12 eur uhradil Sociálnej poisťovni, pobočka XXXXX dňa 08.07.2013, čo je zrejmé z príjmového pokladničného dokladu č. XXXXX zo dňa 08.07.2013 na sumu 736,12 eur vystaveného Sociálnou poisťovňou, pobočka XXXXX, ktorý predložil vyšetrovateľovi PZ obvinený, fotokópia ktorého tvorí súčasť vyšetrovacieho spisu. Rovnako nebolo zistené, aby obvinený XXXXX bol za obdobný čin postihnutý, resp. aby bolo trestné stíhanie voči jeho osobe za obdobný čin zastavené                 z dôvodu zániku trestnosti.

V zmysle ustanovenia § 215 ods. 1 písm. h/ Tr. poriadku prokurátor zastaví trestné stíhanie, ak zanikla trestnosť činu.

V zmysle ustanovenia § 86 ods. 1 písm. e/ Tr. zákona o účinnej ľútosti, trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

V zmysle ustanovenia § 86 ods. 2 Tr. zákona trestnosť trestného činu podľa odseku 1  písm. e/ nezaniká, ak ide o páchateľa, ktorý bol za obdobný čin v predchádzajúcich dvadsiatich štyroch mesiacoch postihnutý, alebo ak trestné stíhanie páchateľa za obdobný čin bolo v predchádzajúcich dvadsiatich štyroch mesiacoch zastavené z dôvodu zániku trestnosti trestného činu podľa odseku 1.

Vzhľadom na vyššie citované ustanovenia a na to, že obvinený XXXXX ešte pred skončením vyšetrovania dodatočne zaplatil poistné za zamestnancov vo výške 736,12 eur za obdobie, za ktoré mu bolo vznesené obvinenie na základe znaleckého posudku, bolo potrebné rozhodnúť tak, ako je uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného domáhať sa náhrady škody v občiansko-právnom konaní.

	

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia.                         	Sťažnosť má odkladný účinok (§ 185 a nasl. Tr. por.).

JUDr. Alena Džmurová
prokurátorka